EN ORIGINAL SERIE FRA NETFLIX
Serien bygger på virkelige hændelser.
Visse scener, roller, navne, virksomheder, hændelser,
steder og begivenheder er opdigtede af hensyn til dramatiseringen.
Pablo Escobar sagde: "Nogle gange er jeg Gud.
Hvis jeg siger, en mand skal dø, så dør han samme dag."
I løbet af røvhullets karriere slog han mange betjente ihjel.
Faktisk var det 400 om året.
Med så høje tal kan man undre sig over,
hvad der får folk til at bære en uniform,
der nærmest garanterer, at hans dage er talte.
Mange af dem var godt grønne
og opdraget til at nå livets korsvej og vælge den rette vej.
Kæmpe for det gode.
De var unge og fulde af håb...
De troede, de var uovervindelige.
VI ELSKER DIG!
Dem, de lod tilbage, følte tabet mest akut.
Alle har en smertegrænse,
hvor de er så trætte af alt lortet, at de er nødt til at gøre noget.
For Pinzón betød det, at han sagde op.
Præsentér gevær!
Men ikke alle kunne sige op
eller vende det hele ryggen.
Præsidenter har også en grænse.
Gaviria havde omsider fundet sin.
Jeg er ansvarlig for, at alle de mænd døde, Eduardo.
Hvis Escobar sender mig et budskab med deres død, så svarer jeg også.
Jeg er fuldstændig enig.
Vi må sætte alt ind.
Men husk på, at det ikke er en populær beslutning at bringe ham tilbage.
Går vi nu op i, om noget er populært?
MADRID, SPANIEN
DET COLOMBIANSKE KONSULAT
Oberst Carrillo.
Ja, hr. præsident.
De siger alle sammen, at de ikke ved noget.
Der må være en misforståelse.
I tror vist, I arbejder for Moncada.
Lad mig forklare en ting. I har aldrig arbejdet for Moncada.
I arbejder for mig. Det har I altid gjort.
-Blackie. -Ja?
Hvem gav Judy Mondaca penge til at købe det her hus?
Det gjorde du.
-Jairo. -Ja.
Hvor kommer pengene, der brødføder de her mænd, fra?
-Fra dig. -Alt, hvad I ser her, er mit.
Alt, hvad I har, har I, fordi jeg tillader det.
Alt det, I tror, I beskytter, beskytter I for mig.
Er det forstået?
Nu siger I, hvor alle Moncadas tilflugtssteder, laboratorier, kontorer
og konti er.
Og hør lige...
Det er ikke noget, der gør jer til forrædere.
Helt sikkert ikke.
I vidste bare ikke, hvem I arbejdede for.
Lad os gå i gang...
...med det, der er vigtigst.
Nu... skal du fortælle mig...
...hvor den lede kælling Judy Moncada gemmer sig.
-Fru Judy, velkommen. -Tak.
Undskyld mig.
-Hov! -Navegante.
-Pas nu på, du. -Fru Moncada er vores gæst.
Vi viser vores gæster respekt.
Også dem, der har inviteret sig selv.
Pacho, er du sikker på, at du har nok mænd?
Man kunne forledes til at tro, at du er bange for nogen.
Hvis du tog sikkerheden mere seriøst...
...ville din mand måske stadig være i live.
Måske ville du ikke søge hjælp hos os.
Hør ham lige... Hvem siger, jeg vil have hjælp?
Hvor er din chef?
Du mener vist min partner.
-Han har travlt med forretningerne. -Nå, har han det?
Han lader altså stadig, som om han ikke smugler narko?
Fru Moncada... Kan du ikke se dig lidt omkring?
Klappe hestene og den slags.
Eller øve dig på det, du er kommet for at sige.
Gilberto kommer om lidt.
Tak, Pacho.
-Vi er i sikkerhed. -Giv mig bolden.
-Værsgo. -Her er den.
Her er det, du bad om.
Hvem er det?
Han er en af de nye.
Undskyld mig.
POLITISTATION ANGREBET I MEDELLÍN
Det var dog et grimt maleri.
Det var en dejlig overraskelse.
-Hvad skyldes den ære? -Ren forretning.
"En efter en tilføjes nætterne mellem vores adskilte byer
den nat, der forener os."
Det er sgu da højlys dag, Gilberto!
Så du ynder ikke Neruda?
Det eneste, der forener os her i livet, er ønsket om at komme Pablo til livs.
Det er Gilberto Rodríguez Orejuela. Og har du aldrig hørt tale om ham,
er det lige vand på hans mølle.
Spørger du, hvad han laver, svarer han, at han er bankmand,
og det passer også.
Faktisk stod han og hans bror Miguel for deres egen bank.
Eller måske siger han, at han og hans bror ejede og bestyrede
en af Colombias største materialister.
Brødrene kan også sige, de havde et fodboldhold, uden at lyve.
América de Cali, et af Sydamerikas bedste hold
og bitter rival til Pablos Atlético Nacional.
Til gengæld siger de ikke, at det alt sammen var skalkeskjul,
og at brødrene Rodríguez var
verdens anden største kokainsmuglere.
COLOMBIA-BRØDRE SKYLDIGE - BAGMÆND FOR CALI-KARTELLET
KOKAIN A/S - DE NYE NARKOBARONER
Cali-kartellets ledere. Ligesom Pablo og Medellín-kartellet
begyndte de som helt almindelige kriminelle og røvede banker.
Med alle de penge, de fik raget til sig fra diverse kup,
gik de hurtigt videre til at smugle hash.
Og da de opdagede, at ti kilo sambasne
var lige så meget værd som et helt ton marihuana,
kastede de sig ivrigt ud i at handle med kokain.
Det her var ikke et par tarvelige gadepushere.
De planlagde alt nøje med størst mulig fortjeneste og mindst mulig risiko.
Mens forretningen voksede, var en ung, ambitiøs colombianer,
en fyr, I måske kender, Pacho Herrera, så god til at lave penge til dem,
at brødrene til sidst forfremmede ham til partner.
Men de havde en konkurrent, der ikke sådan var til at overse.
Og han havde ikke tænkt sig at forlade tronen som kokainets konge.
-Don Pablo. -Men Gilberto var snu.
Han var ligeglad med, at Escobar kaldte sig kongen.
De herrer.
Så de gav ham et forslag: Miami, verdens kokain-centrum,
kunne fortsat være Pablos. Til gengæld ville Rodríguez-brødrene
nøjes med et beskedent territorium mod nordøst, nemlig New York City.
Byen lå godt nok 1750 km længere væk og var lidt sværere at nå frem til,
men det viste sig, at folk i New York
var lige så vilde med kokain, som de var længere mod syd.
Og Miami havde 1,7 mio. indbyggere,
mens der var hele 7 mio. i New York City.
Selvom Cali-brødrene elskede penge og de mere udsøgte ting i livet,
så hadede de negativ opmærksomhed.
For "herrerne fra Cali" handlede det om at fremstå som lovlige forretningsmænd.
Og forretningen gik strygende. Dermed ikke sagt, at det ikke kunne gå bedre.
Fru Moncada, sig mig engang... Hvorfor er du rejst så langt?
Jeg vil hjælpe dig med at dræbe ham, der myrdede min mand og min bror.
Jeg har nogle vigtige oplysninger, som kun jeg har.
-Hvad er det for oplysninger? -Mål.
Jeg ved, hvor alle laboratorierne er.
Vi knækker Pablo ved at ramme hans infrastruktur og tvinger ham frem i lyset.
Og så giver vi ham en kugle for panden og skiftes til at skide på ham.
Det gælder ikke om at vide, hvad Pablo har,
men om at vide, hvad han vil have.
For så kender vi også hans næste træk.
Pablo piller stille og roligt hele jeres geschæft fra hinanden.
Hvis vi ved, hvad han er ude på, ved vi, hvor han er på vej hen.
Og så skal jeg fortælle dig, hvor mine laboratorier er?
Tja... Lad os antage...
...at jeg fortæller dig det.
Hvad sker der så med mine laboratorier?
Judy...
Din hævntørst varmer mit hjerte.
Kiko ville være så stolt af, hvordan du prioriterer.
Du har ret.
Han ville være stolt af mig.
Jeg var med til at bygge forretningen op.
Jeg er fra Medellín-kartellet. Jeg ved, hvad jeg er.
Jeg hænger ikke lortekunst op på væggen og lader, som om jeg er noget andet.
Vent.
Vent nu.
Går vi direkte i kødet på Pablo, kan vi ikke holde lav profil.
Men...
Hvad, hvis Search Bloc hørte om, hvor laboratorierne ligger?
Hvad nytter det, hvis han bliver anholdt?
Han har allerede bevist, at han kan ramme os fra fængslet.
Det her slutter ikke med, at Pablo rusker tremmer.
Tror du, politiet vil dræbe ham?
Der er da en strisser, der virker ret opsat på det, ja.
Og præsident Gaviria har sørget for, at han er tilbage.
Det var en af de ting, Cali-kartellet og DEA var enige om.
Selvom oberst Carrillos metoder var kontroversielle,
frygtede Escobar ingen andre.
At give ham befalingen over Search Bloc igen
var præcis, hvad vi havde brug for.
Præsidenten har tilbudt os alle ressourcer i kampen mod Escobar.
Nu skal vi bare bruge dem fornuftigt.
Så jeg har stadig brug for oplysninger fra jer.
Men nu griber vi det lidt anderledes an.
Ikke flere kæmpestore missioner. Search Bloc bruger en ny, mindre taktik.
-Enig! -Uventede snigangreb.
Den slags. Nu kommer der nye boller på suppen.
Men der er en ting, vi er nødt til at gøre først. Trujillo.
Indkald hele Search Bloc udenfor. Jeg vil have 100 mænd og 6 lastvogne.
-Sig, vi rykker ud. Er du med? -Det er forstået, oberst.
100 mænd? Det er der ikke meget småt over.
Først skal Pablo jo vide, at vi kridter banen op igen.
Du kan bide spids på, at når en konvoj på 100 mænd
og seks store lastvogne forlader basen, så griber Escobars hær af informanter
med det samme knoglen for at fortælle Escobar alt om det.
-Hvad så? -De er lige kørt. Fire motorcykler,
fem salatfade og en lastvogn. Det er en kæmpe konvoj.
Det var præcis det, der skete. Men det var også meningen.
Ser du, informanterne satte os i stand til
at handle hemmeligt, som vi ville.
Så vi måtte stikke dem blår i øjnene.
For at kunne stikke nogen blår i øjnene skal de jo først åbne dem.
De er på vej til Barrio Escobar.
Det bliver noget af et mylder.
Det er sikkert det tag her.
Når der kom gang i telefonsignalerne, kunne vi registrere dem
og så pejle os frem til, hvor de var.
Konvojen er ankommet.
Vi er i stilling.
EN MAND, ET NABOLAG, ET LAND!
Måske kan man sige, at anden del af Carrillos plan
var at vise Pablo, at sheriffen var tilbage!
Og det gjorde han så efter bedste evne.
Se. Se deroppe.
Der sker noget underligt. Kan du se det?
-Det er skyer. -Nej, ikke skyer.
For skyer danner jo figurer.
-Jeg kan se en skildpadde. -Chef!
-Jeg er nødt til at tale med dig. -Se videre på skyerne.
Bare se på skyerne.
Undskyld, jeg forstyrrer, men det er meget vigtigt.
-Hvad sker der? -Carrillo er tilbage.
Og han er her i Medellín.
Ellers andet?
Den fede nar oversvømmede Barrio Escobar med strissere og...
...han pissede på din fresko.
Pansersvinene kører ad 26th Street.
Forstået. Det er fint.
-Så har vi dem. -Det fortsætter sådan,
til vi når Barrio Pablo Escobar. Vi opsnappede seks radiotransmissioner.
Men vi har ikke kunnet pejle deres nøjagtige position.
-Nej. -Så vores bedste strategi
er at gå efter de her bygninger. Nu slår vi hurtigt til.
Trujillo, tag seks civile vogne med fire mænd i hver vogn.
Bed dem køre med 20 minutters interval, så de ikke tiltrækker sig opmærksomhed.
-Javel. -Godt.
Peña, du kommer med mig.
Murphy, Jacoby, I kan vejlede os herfra.
Pas på derude.
Stop! Du rører dig ikke!
Slap af. Der sker ikke noget.
Hvad er det?
Piraña er nede.
Vi fik en. Første spejder er knaldet.
Narrøv.
Hvor skal du hen?
Fang ham!
Du rører dig ikke.
Du rører dig ikke!
-Godaften. -Ja?
Må jeg have lov at ransage huset? Vi leder efter...
Stop! Stop så!
Stop!
Ned på jorden!
Lad mig se dine hænder.
Synes du, du er smart? Hvorfor løb du?
Nej! Hvad har jeg måske gjort?
Det ved du bedst selv.
Ved I, hvem jeg er?
Jeg er oberst Horacio Carrillo.
I sidste uge blev 30 betjente myrdet.
Svinene fortjente det sikkert.
Hold så kæft.
Mange af dem var mine venner.
En mand på taget, der giver morderne ordrer over radioen...
...er selv medskyldig i mord.
Jeg håber, at I efter vores møde vil tænke over,
om I vil arbejde med en, der tror, han er hævet over loven.
Hvad? Er det meningen, jeg skal skide i bukserne af skræk nu?
Nej.
Er det feset ind på lystavlen?
Nu siger I til jeres venner,
hvad der sker, når man arbejder for Pablo Escobar!
Tag den.
Sig, den er til Pablo.
Husk, hvad I har set.
Og husk, hvad der kan ske med jer, hvis jeg ser jer oppe på et tag.
Så kan I godt gå.
Skrid!
Hvilken bog skal vi læse som godnathistorie i dag?
Heksen.
Nej, skat. Ingen spøgelseshistorier.
Heksen? Hvad er det for en? Den kender jeg ikke.
Far læser den for os. Ikke, far?
-Den onde heks og den gode heks, ikke? -Jo.
Ikke Heksen, Pablo.
Ikke flere uhyggelige historier her i huset, tak.
Tag din søster med ud og børst tænder.
Og så går I direkte i seng.
Skal jeg ikke have et kys?
Godnat.
-Godnat, søde. -På hovedet i seng, Manuela.
Jeg hørte en uhyggelig historie, Pablo.
Ham, der dræbte Gustavo, er tilbage i Medellín.
Passer den historie?
Ja.
Lyder det, som om regeringen vil forhandle?
Godnat.
Tata.
Nogen er jo nødt til at fortælle dig tingene, som de er.
Han er kommet for at slå dig ihjel.
Jeg er bange, Pablo.
Nu skal jeg love dig noget:
Hvis det går amok, og jeg ikke kan styre det...
...så forlader vi landet.
Okay?
Javi, hvor fanden er udkigsposterne?
Carrillo valgte en anden strategi. Han sendte dem væk.
Nå, lader vi nu folk hoppe af krogen?
Ja, Murphy, det er jo det, vi gør.
Hvad skal det betyde?
-Det skal du ikke tænke på. -Hej, tal til mig, for helvede.
-Slip mig, dit røvhul. -Hvad fanden skete der?
Carrillo satte ham en pistol for panden og trykkede på aftrækkeren.
Bare for at understrege hans pointe.
Er vi så venner igen?
Ja, vi er.
-Har du set hende her? -Nej.
Hun arbejder på markedet.
Skat?
-Er du sikker? -Nej.
Ingen har set kællingen.
Jeg er pissesur, du.
Lad os gå ud og spise is.
Noget koldt i hvert fald.
Jeg vil gerne tale med dig om, hvad der skete i aften.
-Hvad tror du selv, der skete? -I efterlod mig med vilje.
Det var for dit eget bedste.
Du aner ikke en skid om, hvad der er bedst for mig.
Murphy, det, der sker derude, er jo ikke rart for nogen af os.
-Men er det rart for Peña? -Du er jo ikke Peña.
-For jeg er jo en gringo. -Fordi jeg stoler på ham.
Hvad med at stole på mig?
Du vil vinde kampen mod Escobar.
De slås ikke efter de samme regler, så hvorfor skal vi gøre det?
-Ved du, hvad det betyder? -Det kan du tro.
Hvad enten du vil beskytte mig eller dig, så hold op med at holde mig udenfor.
Du var anderledes denne gang, Javi.
Jeg ved altid, hvornår mine kunder prøver at glemme noget.
Ved du, hvordan jeg slapper af?
-Jeg skriver. -Skriver du?
-Hvad skriver du så? -Breve.
Til min familie, selvom jeg aldrig sender dem.
Det er godt at glemme.
Hvad er det, du vil glemme?
Hvorfor stopper du ikke?
Hvorfor gør du ikke?
Velkommen.
Det er denne vej.
-Hvad hedder du? -David.
-Pablo. Rart at møde dig. -I lige måde.
Kom med.
De sagde, du kan lide fodbold.
-Jeg er forsvarsspiller. -Naturligvis.
De er jo rigtige mænd.
Du er meget modig, David.
Jeg er ked af det, du så.
Dem, vi er oppe imod, er nogle grimrianer.
Fortæl mig om manden, der gjorde det.
Han sagde, den kugle er til dig.
Du skal gøre mig én tjeneste mere.
Det er supervigtigt.
Tror du, du kan det?
Tak, David.
Peña.
Agent Peña. Det er Don Berna.
Jeg har et forslag, du måske er interesseret i.
Sikke en overraskelse.
Hvad så, Peña? Ventede du nogle andre?
Nej. Gjorde du?
Nej, det er ikke nødvendigt.
Uanset hvor jeg færdes her i byen, er jeg jo blandt venner.
Sid ned. Så skal du smage Medellíns bedste kaffe.
Doña Luz! Giv min ven en kop kaffe.
Har du andet end kaffe til mig?
Hør her... Jeg er ikke en af de små stikkere fra gaden.
Mig kan du ikke spise af med et par dollar for et godt tip. Glem det.
Hvad laver vi så her?
Du og jeg er jo som slangen og katten.
Øjner slangen sin chance, så dræber den katten.
Og øjner katten sin chance, så dræber den slangen.
Men nogle gange ser de begge to en stor rotte,
som de begge to vil til livs.
Det er Moncadas største laboratorium.
Lageret skal optælles, før det rives ned og flyttes.
Hvor har du det fra?
-Fra en af mine informanter. -Skidegodt tip.
Det er også en skidegod informant.
Vil du have Escobars mænd, så er de der.
-Jamen så lad os gå i gang. -Godt.
Op med dig! Kom så.
Op!
Gato!
Nej! Slap af. Slap så af. I må ikke slå mig ihjel!
Slap af!
Tilbageholder fangerne.
Din informant sikrede os en ret stor fisk.
Ja, han er god nok.
Vi anholdt cirka 45 af dem.
-Gad vide, om han vil føre os til Escobar. -Det aner jeg ikke.
-Vi ser, hvad Carrillo lokker ud af ham. -Ja. Vi får se.
Carrillo sagde, han havde talt med dig. Han tror, han kan stole på dig.
Ja, det kan han også.
Det er ikke det, jeg mener.
Kom så.
Jeg er altså grim nok til at kunne klare det.
Ja...
Så er vi her.
Vi burer jer inde.
Kom så!
-Fik du lokket noget ud af ham? -Lidt.
Ikke det hele. Kommer du?
Jeg er med, ja.
Hej, Valeria.
-Jeg vidste ikke, du var her. -Jeg ville sikre mig, at alt gik godt.
-Folk skal høre sandheden, ikke? -Jo, det er vigtigt.
De tvang ham knægten til at se sin ven blive skudt.
Når folk hører den historie, så gør de oprør mod det røvhul,
der myrder børn for amerikanerne.
Tja... Det er jo det, jeg håber.
Det var godt, du kom.
Det er godt at se dig igen.
Holder alle stadig øje med dig?
Alle undtagen dig, ja.
Lad os gå i gang.
Ja.
-Hvor gammel er du? -Ti år.
Jeg hører, du er god til at spille fodbold.
Tak, fordi du er tapper nok til at tale med os, David.
Hvad var det for nogle mænd, der tog dig med den dag?
De var fra Search Bloc.
Ved du, hvorfor de tog dig med?
Han sagde, de ville sende de andre unger en besked.
Hvem er "han"? Kan du huske, hvad han hedder?
Oberst Carrillo.
Slap af. Der sker ikke noget.
-Hvor fører du os hen? -Til Bogotá.
Du skal i fængsel, indtil det her er overstået.
Hør lige... Hjælper du mig, kan jeg hjælpe dig.
Giv mig Pablo eller Blackie eller en anden, så skal jeg nok hjælpe dig.
Jeg ved ikke, hvor de er. Jeg kender dem ikke.
-Så du ved altså ingenting? -Nej.
Hvad med dig, Gato?
Okay.
Hvis det skal være på den måde...
Hvem var der ellers ud over oberst Carrillo?
Nogle stykker.
Nogle af dem talte engelsk. Amerikanere. Som på film.
Er du sikker på, de var fra politiet?
Ja.
Hvad nu?
Tror du, Pablo vil belønne dig for at være tapper?
Din taber, han ved jo ikke engang, at du findes. Ved du godt det?
Det er din sidste chance, Gato.
Spørg din mor, din fede nar.
-Hallo. -Alt er i orden.
-Det virkede. -Det virkede rigtig godt.
Det virkede.
-De tog mit laboratorium. -Og en masse af Escobars folk.
Alt sammen i en god sags tjeneste, fru Moncada.
Undskyld, men jeg har dårligt nyt.
Search Bloc slog til mod Moncadas største laboratorium, før vi kunne fjerne det.
Carrillo har Gato. Vi ved ikke, hvor de er, eller hvad de gør med ham.
Hallo?
-Steve? -Hej, skat.
Hvad er klokken?
Det er sent.
Er du okay?
Ja, jeg... har det fint. Jeg trængte bare til at høre din stemme.
Jeg ville have ringet, men...
Det gør ikke noget. Du behøver ikke forklare noget.
Hvad er der sket?
Fortæl mig det.
Det er okay, skat... Jeg... Du skal ikke være urolig.
Du er nødt til at gå.
Vi tales ved i morgen, okay?
Ja.
Ja, det lyder godt.
Godnat.